
De  Horat.  carm.  I  3,  1 — 8. 


Initium  canninis  tertii  Horatiani,  quod  ita  nunc  legi  solet: 

Sic  te  diva  potens  Cypri, 

Sic  fratres  Helenae  lucida  sidera 
Ventorumque  regat  pater 

Obstrictis  aliis  praeter  lapjga, 
Navis,  quae  tibi  creditum 

Debes  Vergilium,  finibus  Atticis 
Reddas  incolumem  precor 

£t  serves  animae  dimidium  meae. 

hominibus  doctis  haud  parva  negotia  facessivit.  Haeserunt  enim,  ut  minores  difficultates 
silentio  praeteream,  et  in  explicanda  sk  particula  et  in  totius  enuntiati  structura  expedienda. 
Ac  de  impedita  difficilique  structura  novissimus  Horatii  interpres,  Hermannus  Schutz ,  in  ea 
quam  hoc  ipso  anno  iterum  foras  dedit  carminum  Horatianorum  editione  p.  350  non  sine 
causa  haec  questus  est:  Selbst  angenommen,  iuquit,  dass  sic  an  sich  verstandlich  sei,  so  ist 
die  Periode  im  hochsten  Grade  verworren.  Wir  haben  in  einem  Athem  zuerst 
ein  Gebet,  dass  die  Gotter  das  Schiff  beschiitzen  mogen;  diesem  wird  v.  5  das  Schiff  im 
Vocativ  hinzugefugt,  dann  durch  einen  Relativsatz  die  Aufgabe  des  Schiffes  bestimmt,  und 
dies  so,  dass  es  Uberaus  schwer  zu  sagen  ist,  mit  welchem  Worte  der  Relativsatz  aufhort, 
ob  mit  debes  oAer  Vergilium  oder  finibus  Atticis;  endlich  wird  unter  Aufgebung  der  urspriing- 
lichen  Structur  ein  ncuer  in  zwei  Gliedern  ausgefiihrter  Wunsch  oder  besser  eine  Mahnung 
an  das  Schiff  gerichtet  und  diese  Mahnung  mit  dem  Relativsatze  in  eiue  so  enge  Verbindung  ge- 
bracht,  dass  man  nicht  Anfang  noch  Ende  kennt  und  die  Worte  Vergilium  und  fivibus  Aaids  dno 
xoivuv  verstehen  soU.  „So  mogen  dich  die  Winde  geleiten,  o  Schiff,  das  du  den  dir  anvertrauten 
Vergil  schuldest,  (den)  mogest  du  abliefem  an  die  Attischen  Kiisten  u  s.  w."  Welcher  Mensch 
kann  so  sprechen?  Quae  cum  ita  sint,  non  immerito  certe  mireris,  quod  in  scholiis  veteri- 
bus  de  hac  tam  contorta  ac  difficili  verborum  structura  prope  nihil  sit  dictum.  Nam  Por- 
phyrio  illud  unum  quidem  ambiguum  esse  dixit,  utrum  debes  finibus  Atticis  an  finibm  Atticis  redJas 

iiiiellegenduin  esset,  sed  de  reliqua  structurae  ambiguitate  ac  difficultate  multo  sane  majore 
idem  plane  nihil  dubitavit.  Quod  si  reputamus,  facile,  opinor,  adducimur,  ut  hos  versus 
nunc  vitio  aliquo  laborare  statuamus ,  quo  antiquitus  caruerint  Videntur  igitur  hi  versus 
emendandi  esse.  Et  Ludovicus  Doderlein  in  appendice  egregii  illius  libri,  qui  inscribitur 
OflFentliche  Reden,  p.  387  hanc  emendationem  Vergilium  ut  finibus  commendavit,  idque  ita,  ut 
ex  eo  quod  addidit  ut  reddaa  pendere  et  illud  precor  ad  regat  referri  vellet.  Hujus  auctori- 
tatem  quodam  modo  secutus  Schuetzius  1.  c.  ipse  quoque  ut  inculcari  jussit,  sed  non  post 
Vergilium,  verum  post  incolumem,  ut  haec  esset  sententia:  „So  mogeri  dich  die  Winde  geleiten, 
0  Schiff,  wie  ich  bitte,  dass  du  u.  s.  w."*)  Quam  sententiam  non  satis  rectam  esse  quam' 
quam  ipse  vidit ,  tamen  alia  salute  desperata  ferendam  esse  putavit.  Alter  igitur  consecutivo 
quod  dicunt  ut,  alter  correlativo  opus  esse  ratus  est.  Sed  neutrum,  si  quid  video,  huc 
admitti  potest.  Ac  ne  pluribus  exponam,  quam  dura  ac  praepedita  etiam  adjecta  illa  parti- 
cula  ut  remaneat  vel  potius  exsistat  verborum  structura,  hae  particulae  sic  —  ut,  quae  in 
satiris  Horatianis  (I  1,  101.  U  8,  3.  36.  48)  et  epistolis  (I  2,  51.  12,  8.  18,  11—13.  II  1,  23. 
3,  136)  perinde  atque  in  vulgari  oratione  saepius  ita  usurpatae  inveniuntur,  ut  altera  alteri 
respondeat,  in  odis,  quae  dicuntur,  nusquam,  quod  sciam,  eodem  modo  jnxta  le^ntur  nisi 
semel  (II  5,  18.  19)  ita,  ut  relativa  particula  ut  afferendae  similitudini  inserviat.  Quod  ne 
casu  factum  esse  velis,  perscrutare  duos  illos  carminum  locos  (I  7,  15.  17  et  IV  5,  9.  15), 
ubi  eaedem  particulae  inverso  ordine"  (ut  —  sic)  inveniuntur:  cognosces  utroque  loco  ut 
comparationi  vel  afferendo  exemplo  inservire.  Haec  vero  ita  — ut,  ut  —  ita,  hic  (haec, 
hoc) — ut,  tam — ut,  tantus  —  ut,  tot  —  ut  in  odis,  quantum  memini,  nusquam  invenias. 
Nimirum  in  his  lyricis  carminibus,  quae  grandi  dicendi  genere  condita  sunt,  plura  Horatius 
tanquam  nimis  vulgaria  vitavit,  quibus  in  satiris  et  epistolis,  quae  carmina  a  communi 
hominum  sermone  non  admodum  differre  vellet  (cf.  satir.  I  4,  41  sq.  II  6,  17),  uti  non  dubi- 
tavit.  Apparet  igitur  ut  h.  1.  non  satis  considerate  additum  esse,  praesertim  cum  nnllum 
ejus  nec  in  scholiis  nec  in  codicibus  exstet  vcstigium.  Nam  quod  v.  8.  pro  et  in  paucis 
eisque  deterioribus  codicibus  ut  scriptum'  est,  hoc  haud  dubie  ex  pravo  corrigendi  studio  est 
ortum ;  neque  yero  intellegere  possum ,  quomodo  quis  jure  inde  concludere  possit  in  eis,  quae 
antecedunt,  ut  deletum  esse. 

Sed  quid  faciamus,  ut  contortam  hujus  loci  structuram  expediamus?  Equidem  existimo 
non  verba  ipsa  mutanda  esse,  sed  distinctionem  eorum;  adhibendam  igitur  eam  emendandi 
rationem  duco ,  quae  omnium  longe  facillima  est.  Et  cogitarunt  jam  de  hac  ratione  J.  Chr. 
Jahn  et  K.  Lehrs,  quorum  ille  hanc  proposuit  verborum  interpunctionem : 

Debes  Vergilium  finibus  Atticis: 
Reddas  incolumem  — 

hic  ita  interpunxit: 

Debes  Vergilium!  finibus  Atticis 
Reddas  incolumem  — 

At  utroque  modo  discerpuntur ,  quae  jungenda  sunt.  Quis  enim  haec:  quae  tibi  creditum  debes 
Vergilium  et  finibus  Atticis  reddas  incolumem,  quae  artissime  inter  se  cohaerere  quivis  primo  obtutu 


•)  Praeterea  Schuetzius  pro  quae  scribendum  censuit  quem. 

videat,  recte  ita  disjungi  posse  putet,  ut  a  finibus  Atticis  prorgus  novum  enuntiatum  ordiatur  ? 
Et  si  reddas  a.  finibus  Atticis  dirimeretur,  ad  h.  v.  reddas  vix  aliud  suppleri  posse  quam  not)is 
Orellius  bene  animadvertit.  Verum  tamen  ex  uno  quod  nunc  in  libris  nostris  est  enuntiato 
duo  efficienda  esse  verissirae  illi  perspexerunt-,  neque  dubito,  quin  ita  haec  verba  distin- 
guenda  esse  censeam: 

Sic  te  diva  potens  Cypri, 

Sic  fratres  Helenae  lucida  sidera 
Ventornmque  regat  pater 

Obstrictis  aliis  praeter  lapyga! 
Naris,  quae  tibi  creditum 

Debes  Vergilium,  finibus  Atticis 
Reddas  incolumem  precor 

£t  serves  animae  dimidium  meae. 

Hic  dubitabis  fortasse,  uum  fieri  possit,  ut  primo  carminis  enuntiato  Horatius  navem 
aHoquatur  et  altero  demnm  ipso  nomine  eam  appcUet.  Qua  dubitatione  ut  jam  liberem  te, 
peto  abs  te,  ut  hoc  legas  sexti  ejusdem  libri  carminis  initium: 

Scriberis  Vario  fortis  et  hostium 

Victor  Maeonii  carminis  alite, 

Quam  rem  cunque  ferox  navibus  aut  equis  i 

Miles  te  duce  gesserit. 
Nos,  Agrippa,  neque  haec  dicere  — 

Alloquitur  hic  Agrippam  primo  carminis  verbo,  sed  ipso  nomine  eum  post  secundi 
demum  enuntiati  initium  appellat.  Conferas  etiam  c.  I  9,  8.  II  1,  14.  II  12,  11.  III  8,  13. 
IV  7,  23.  IV  9,  33;  epod.  15,  11:  omnibus  his  locis  invenies  eos,  quibus  dicata  sunt  ea  car- 
mina,  non  in  ipso  allocutionis  principio  nominatim  appellari ,  sed  vel  multo  post.  *) 

Quodsi  nos  hoc  quem  tractamus  loco  interpunctione  verborum  mutata  primam  navis 
allocutionem  ab  ipso  vocabulo,  quo  v.  5.  nominatim  appellatur  navis,  diremimus,  tantum 
abest,  ut  id,  quod  ita  restituimus,  ab  usu  Horatiano  abhorreat,  ut  certae  alicui  consuetudini 
et  qua  utique  delectari  Horatius  videtur  vel  accommodatissimum  sit. 

At  enim  sententiae  ista  mutatio  vix  acconmiodata  sit,  quoniam  illud  sic  nunc  nihil 
habere  videatur,  quo  referatur.  Quod  quale  sit,  jam  explicandum  restat.  Interpretes  quidem 
ea  potissimum,  quae  Dissenius  ad  Tibull.  I  4,  1  exposuit,  secuti  fere  omnes  contendunt  sic 
h.  1.  optantis  vel  precantis  esse  et  condicionem  subjici,  qua  fausta  ea,  quae  navi  optentur, 
accidant,  ita  ut  s«c,  quod  in  v.  1.  habetur,  jam  spectet  haec,  quae  v.  7.  et  8.  sequuntur, 
reddas  et  serves.^)  Sed  equidem  nunquam  a  me  impetrare  potui,  ut  id  verum  esse  crederem. 
Nimirum  ut  sic  idem  valeat  atque  hoc  nostrum  unter  der  Bedingung,  id  duobus  modis 
fieri  potest.  Namque  necesse  est  aut  praecedat,  unde  cognoscatur,  quae  condicio  intelle- 
genda  sit,  aut  sequatur  enuntiatum,   quo  condicio,  quae  illa  particula  sic  indicatur,   plane 


')  C.  III  9  quam  puellam  prima  stropha  Horatius  allocutus  sit,  concludendum  est  ex  reeponso,  qnod 
secunda  stropha  continetur. 

*)  Illud,  quod  olim  a  quibusdam  explicabatur:  sic  sc.  ut  cupio,  ab  omnibus  jam  explosum  e^t. 

exponatur,  quod  enuntiatum  ab  his  particulis  si  et  ut  incipere  solet.     Illud  prius  sic  apud 
Horatium  invenitur  c.  I  28,  25: 

Sic,  quodcunque  minabitur  Eurus 
Fluctibus  Hesperiis,  Venusinae 
Plectantur  sUvae  te  sospite  — , 

ubi  sic  ad  haec,  quae  ante  dicta  sunt,  rcspicit: 

At  tu,  nauta,   vagae  ne  parce  malignus  arenae 

Ossibus  et  capiti  inhumato 
Particulam  dare. 

Alterius   usus  exemplum  est  epist.  I  7,  69: 

Sic  ignovisse  putato 
'  Me  tibi,  si ')  cenas  hodie  mecum. 

Qui  loci  quara  male  cum  hoc  nostro  loco  illis  dissimillimo  coUati  sint,  non  est  quod 
dicam.*)  Sed  unum  etiam  de  hoc  altero  usu  addendum  est.  Apud  poetas  enim,  quippe 
qui,  quantum  possunt,  particularum  usu  abstine:e  soleant,  fieri  potest,  ut  in  initio  ejus 
enuntiati,  quo  ea  condicio,  quae  hac  particula  sic  ante  indicata  est,  declaratur,  illud  si 
yel  ut  omittatur:  tum  utrumque  enuntiationis  membrum  quasi  per  se  stare  videtur.  Hujus 
paratacticae  locutionis  exemplum  exstat  apud  Horatium  satir.  II  3,  300  sq. : 

Stoice,  post  damnum  sic  vendas  omnia  pluris: 
Qua  me  stultitia,  quoniam  non  est  genus  unum, 
Insanire  putas? 


•)  Quemadmodum  ut  post  illud  sic  ueurpetur,  ex  hoc  loco  Propertiano  (I  18,  11)  elucet 

Sic  mihi  te  referas  levis,  ut  non  altera  nostro 
Limine  formosos  intulit  ulla  pedes. 
lletinet,  id  quod  manifestum  est,  ut  vim  coniparandi. 

*)  Non  rectius  hic  ex  Senec.  Troad.  701—706  (731—736)  locus  collatus  est: 

Sic  te  revisat  conjugis  sanctae  torus, 

Annosque,  dum  te  recipit,  extendat  suos 

Laerta;  sic  te  juvenis  excipiat  tuua 

Et  vota  vincens  vestra  felici  indole 

Aetate  avom  transcendat,  ingenio  patrem. 

Miserere  matris! 
Ibi  enim  cum  hi  praecedant  versus  697  sqq.: 

Miserere  matris  et  preces  placidus  pias 

Patiensque  recipe;  quoque  te  celsum  altius 

Superi  levarunt,  mitius  lapsos  preme: 

Misero  datur  quodcunque,  fortunae  datur. 
cumque  fieri  non  possit,  quin  sic  et  v.  701  et  703  ad  haec  quae  praegressa  sunt  verba  miserere,  placidus  patiensque 
recipe,  mitins  premc  referatur,  ille  Senecae  locus  adeo  non  est  huic  Horatiano  loco  omni  modo  congruens,  quod 
Toluit  0.  Keller  (Epilegom.  I  p.  15),  ut  prorsus  ab  eo  differat:  videlicet  apud  Horatium  stc  in  initio  totius 
carminis  positura  est.  Illud  vero  quaeri,  ubinam  sic  et  te  conjuncta  legantur,  nihil  attinet.  Cf.  Schuetz. 
1.  c.  p.  350. 

Haec  simplici  ac  vulgari  oratione  ita  dici  potuerunt:  Stoice,  sic  opto,  ut  vendas  omnia 
pluris,  si  mihi  dicis,  qua  me  stultitia  insanire  putes.  Sed  poeta  suo  more  particulam  si 
omisit,  ut  quae  ratio  inter  duo  quae  posuit  enuntiata  intercedat,  cogitando  demum  ex  sen- 
tentiarum  nexu  intellegendum  sit.  Simillimus  locus  exstat  apud  TibuUum  I  4,  1  sqq.  Impera- 
tivum  autem  post  sic  posuerunt  CatuUus  XVII  7  et  Vergilius  eclog.  IX  32  et  X  6,  qui  loci 
quomodo  recte  explicentur,  ex  TibuU.  III  6,  1  disci  potest. 

Jam  vero  quaerendum  est,  possitne  etiam  hoc  de  quo  agimus  loco  sic  ita  intellegi,  ut 
in  eis,  quae  sequuntur,  particulam  si  poetico  more  omissam  esse  dicamus.  Quod  quominus 
faciamus,  haec  duo  maxime  obstant.  Ac  primum  ita  nullo  modo  recta  sententia  efficitur,  id 
quod  Doederlinius  1.  c.  tam  accurate  ac  subtiliter  demonstravit,  ut  mihi  quidem  nihil  adden- 
dum  videatur.  Nec  male  Nauckius  haec:  Andere  woUen  in  dem  Zweiten  die  Bedingung 
des  Ersten  finden:  Sic  te  di  servent,  ut  tu  servabis  amicum.  Aber  wenn  das  Schiff 
den  Freund  erhalten  soUte,  so  musste  es  doch  wohl  zuerst  selbst  erhalten  sein.  Deinde  cum 
haec  omnia  finibus  Atticis  reddas  incolumem  et  serves  animae  dimidium  Tneae  ex  verbo  precor  pendeant 
itaque  hoc  ipsum  enuntiatum  per  se  perfectam  atque  absolutam  sententiam  efficiat ,  haec 
verba  reddas  et  serves  non  possunt  cum  illa  particula  sic  conjungi.     Cf.  Nauck.  ad  h.  1. 

Jam  ut  haec,  quae  exposita  sunt,  breviter  complectar,  fieri  mihi  non  posse  videtur, 
ut  sic  h.  1.  condicionem  indicet,  quae  his  quae  sequuntur  verbis  reddas  et  serves  declaretur. 
Quodsi  supra  contortam  hujus  loci  structuram  ita  expediri  posse  vidimus,  ut  verbis  aliter 
distinctis  ex  unO  enuntiato  duo  efficeremus,  huic  mutationi  sic  particulam  haudquaquam  im- 
pedimento  esse  apparet:  dirempta  enim  sunt,  quae  non  possunt  cohaerere. 

Quaerenti  autem,  quomodo  ipse  illud  «c  intellegendum  esse  velim,  haec  respondebo. 
Quoniam  nullum  h.  1.  est  verbum,  ad  quod  sic  referatur,  referendum  est  ad  res  ipsas,  quas 
Horatius  intuetur  vel  potius  intueri  se  fingit.  Fingit  autem,  ut  puto,  in  litore  quasi  se  stare 
et  videre  navem  discedentem,  qua  Vergilius  amicus  in  Graeciam  proficiscatur.  Et  hic  ipse 
discessus  secundo  vento  inceptus  illo  sic  tanquam  digito  ostenditur.  Eam  vim  hujus  voculae 
sic  esse  semper  existimavi,  et  interpretum  certe  unum,  Fr.  Ritterum,  idem  sentire  nuper 
non  sine  gaudio  cognovi.  Is  enim  haec  explicat:  ,,Sic,  ut  nunc  ipsum  fieri  video",  quam 
sententiam  partim  illud  sic  non  sine  vi  repetitum,  partim  proxima  verba  (lucida  sidera  atque 
obstrictis  aliis  praeter  lapyga)  suppeditant.  Scilicet  poeta  Vergilium  tranquillo  mari,  sereno 
caelo,  secundo  vento  discedentem  animo  intuetur.  Atque  haec  Ritterus.  Ne  quis  vero  putet 
non  posse  Horatium  id,  quod  ego  dixi,  fingere,  quia  nimis  audaciae  in  ea  fictione  insit,  ex 
multis  illud  unum  saltem  afferre  mihi  liceat,  quod  idem  c.  III  4,  5  in  media  se  sodalium 
corona  esse  fingit  et  Musae  cantum  audire.     Quod  certe  non  minus  audacter  fit. 

Sed  ut  ad  hunc  quem  explico  locum  redeam,  Horatius  eo  ipso  tempore,  quo  navem, 
qua  Vergilius  amicus  avehitur,  e  portu  exeuntem  videt,  primum  omnia  fausta,  quibus  ad 
felicem  navigationera  opus  est,  navi  a  deis  precatur,  mare  tranquillum,  serenum  caelum, 
secundum  ventum  (v.  1  -  4) ;  deinde  ipsam  navem  nomine  invocans  implorat,  ut  amicissimum 
sibi  hominem  incolumem  pervehat  in  Atticam  (v.  5 — 8).  Quorum  sua  utrumque  verbonim 
comprehensione  suaque  stropha  metrica  pronuntiatur. 

Atque  haec  scripsi  de  primis  octo  hujus  carminis  versibus:  quae  restant  autem,  ea 
Horatius,  postquam  navis  cum  amico  jam  e  conspectu  abiit,   apud   sollicitum  suum   animum 

de  nayigaUonis  pericolis  deque  hominum  audacia  ac  temeritate  considerat  vel  secum  ipso 
loqu}^.  Qup  fit,  ut  illi  versus  9 — 40  ab  his  octOy  de  quihus  diximus,  longe  diversi  esse. 
Ti^sanloP':  quamquam  in  ea  diversitate,  cujus  ratio  bene  iatallegatur,  nulla  justa  est  causa, 
cur  hpp  cai;men,  qiwd  nmic  int^gnjkm.  ac  prope  periectum  est,  in  dno  discerpatur  plane 
n^utila  ac  mancat 


Sijperest,  ut  sollemiu^.  SchiiesBlerJAiitV;  indicaQiiui  Id^tas  hujua  meuais  rite. 
celebraiid^.  Ea  atVt/em  oratio,  qM%  refKiilfitiir  memona  Sehaeaaleri,  ipaa  q«ioqae 
di^  £(oi:atio.  habebitir.  Prodibit  enim  qxii  pr«pter  moriim  probitatem  et  laBdabilem 
iQdnfitriajQ.  beneficio  Sttbuesaleriano  oroatufl  est 

Alfredns  Grenner  Geranuj, 

primae  claflsia  diBoipnlus,  nt  ocatione  Latiisa:  Horatiu^m  ntOin  fuisse  adnla- 
torem.  p^  yicibas  e^ponat.  Ad  hanc  oradonem  bona  cum  venia  audiendam  ut 
adesse  velint,  CiyitatH  nofttrae  Praesides  Gymnasiiqne  Inspectores  Excellentissimos 
PrMBobiliBsimos  Samme  Reyerendos  ceterosque  omnes  rerum  nostrarum.  FaiUores 
Hiimanissimos  omni,  qua  par  est,  ob^eryaotia.  rogamus  e't  infitaipair,. 

Spripa.  Gerae  d.  V.  Octobr,  MDGGGLXXX; 

